[{"text_idx": "#000003", "text": "Fama estas tra la mondo pola gastigemo, sed neniu supozis, ke la konfirmon de tiu c\u0302i nacia eco, ni trovos en tiom malproksima lando kiel Koreo!\nJulie mi kune kun E- Klubanino Jolanta Kieres, partoprenis la UK-on en Seulo. Alveninte tie \u2013 ni sentis sin ravitaj jam de la unua momento en tiom grandega, tiel bela kaj juna urbo. Jes, g\u0302uste pri juneco oni pensas , trapasante la stratojn de la korea c\u0302efurbo. Komparante tion kun la prec ipe grizhara homamaso videbla en europokcidentaj landoj, videblas granda diferenco de la ag\u0302o \u2013 en Seulo surstrate rekonteblaj estas la plej ofte junaj homoj, kontrau\u0306e al. log\u0302antoj de eu\u0306ropaj urboj."}, {"text_idx": "#000004", "text": "En la Kongresejo ni tuj ekvidis nian ekspozicion \u201eZamenhof- la kreinto de Esperanto\u201d: g\u0302iaj 18 tabuloj estis montritaj sur pentrostabloj. Badau\u0306rinde, en la kongresa libro damag\u0302is nin la misa informo, ke la ekspozicion prezentas Gizela Matray, kvankam g\u0302i estis preparita de du personoj: Halina Komar kaj Ewa Tracz (CEM Nowy Sa\u0328cz kaj BRW Wroc\u0142aw).\nLa ekspozicio estis prilaborita lau\u0306 mendo de Ministerio de Eksterlandaj Rilatoj (Aferoj?) kaj nune dissendita de ili al 180 polaj diplomatejoj en la mondon. Nia nuna tasko estas helpi por enkonduko de nacilingvaj tekstoj anstataux g\u0302enerala en la tabuloj angla lingvo. Pri traduko de la testo angla al naciaj \u2013 okupig\u0302as jam lokaj instancoj, ni nur helpas pri teknikaj s\u0302ang\u0302aferoj (Ewa Tracz)."}, {"text_idx": "#000005", "text": "Plibonigis nian humoron trovita en la Kongresejo granda kvanto de bonkvalitaj, 20-pag\u0302aj, plenkoloraj bros\u0302uroj en formato A4, montrantaj la tutan ekspozicion. Tio estis la donaco por c\u0302iuj partoprenantoj de la Seula Universala Kongreso, fare de Pola Ambasadejo en c\u0302efurbo de Korea Respubliko \u2013 konfirmis tion surskribo sur dorsa kovrilpag\u0302o de la bros\u0302uroj: Embassy of the Republic of Poland in Seul kun pola s\u0302tata emblemo. La surpriza donaco felic\u0302igis nin, kaj nia pola 25-persona teamo sentis ec\u0302 fieron pro la malavareco kaj gastigema gesto de la lokaj polaj diplomatoj. Tial ni konsentis komunan viziton en nia Ambasadejo, por danki al ili. La organizan taskon prenis samideano Leszek Kordylewski, bonege arang\u0302ante ne nur la viziton de nia trupo en Ambasadejo, sed ankaux preparinte skemon de iomete komplika veturado per la publikaj transportiloj tra tiu c\u0302i grandega urbo."}, {"text_idx": "#000006", "text": "C\u0302io c\u0302i sukcesis, kaj ni estis la gastoj de Pola Ambasadejo en Seulo, kie gastregalis nin g\u0302ia C\u0302efino \u2013 Joanna Wasiewska kun aliaj diplomatoj. S\u0302i partoprenis la Solenan Malfermon de la UK \u2013 tiam mankis la Ambasadoro, kaj la vakanta posteno estis okupita jam post la UK. Dum nia vizito regis tie bona etoso, dau\u0306ris simpatiaj interparoloj, kaj ni ricevis interesajn informojn pri la plej nova historio de la Korea Republiko kaj g\u0302ia popolo. Helpis tio kompreni al ni la veran, sinceran zorgon de la log\u0302antoj pri ilia urbo kaj grandan amon al. sia lando.\nPor ni c\u0302iuj la vizito postlasis gravan memoron kaj vere pliric\u0302igis nian Azian, Kongresan aventuron."}, {"text_idx": "#000007", "text": "Jen kelkaj fotoj pri la evento:"}]